MEZ (MUSINA ECONOMIC ZONE) | TLU SA
MEZ (MUSINA ECONOMIC ZONE) Saterdag | 27 Maart | 2021
Die oprig van 'n spesiale staalfabriek, hospitaal, skole, kragopwekkingsentrale en sommer 'n hele nuwe dorp, word vertraag omdat staatsdepartemente, provinsiale departemente, staatsagentskappe en Artikel 9-maatskappye nog geen begroting vir die doel bewillig het nie.
Dit laat 'n mens wonder hoekom die regering nou deur verskeie departemente finansiering vir hierdie wit olifant moet gee. Die Chinese sou dit dan glo finansier en nie met 'n lening nie – dit sou 'n "belegging" wees.
Daar is nie water in die gebied nie. Water sal uit die Krokodilrivier via ander riviere en dongas herlei word. Daar is ook gesê dat 'n pypleiding uit die Zambesi, oor Zimbabwe gebou sal word en daar is niks wat in die pad sal staan van die MEZ nie. Gelukkig sien ons nou dat lui amptenare soms van nut kan wees.